Efraim Kiŝon

Efraim KIŜON (Ephraim Kishon) (naskiĝis la 23-an de aŭgusto 1924 en Budapeŝto, Hungario, mortis la 29-an de januaro 2005 en Appenzell Innerrhoden, Svislando) estis konata humura aŭtoro de la nuna epoko. Liaj libroj kaj teatraĵoj estas tradukitaj en 37 diversajn lingvojn, ankaŭ en Esperanton.

Kiŝon naskiĝis kiel HOFFMANN Ferenc (Ferenc = Francisko) kaj post la Dua mondmilito ŝanĝis sian familian nomon, kiu sonas germane, al la hungareca KISHONT (=Gömör kaj Kis-Hont) [kiŝhont].
Laŭ anekdoto, kiun li publikigis, tiu nomo estis hebreigita de la israelaj aŭtoritatoj ĉe lia enmigrado en Israelo en 1949.

 Verkado 
220px|eta|maldekstre|Kovrilpaĝo de Elektitaj Satiroj, trad: Gerhard Ziegler, eld: Bleicher, 1981
Liaj libroj aperis tutmonde en ĉirkaŭ 43 milionoj da ekzempleroj, el kiuj 33 milionoj en la germana lingvo. La germanaj tradukoj estis faritaj de Friedrich Torberg.

Li estis unu el la malmultaj hodiaŭaj aŭtoroj, kies verkoj tradukiĝis en Esperanton. Liaj spritaj Elektitaj Satiroj (tradukitaj en Esperanton de Gerhard Ziegler) estis ĝuataj de multaj kaj restas ĉiam aktualaj kaj frandindaj.

 En Esperanto aperis 

 Elektitaj Satiroj, tradukitaj en Esperanton de Gerhard Ziegler

 Vidu ankaŭ 
21010 Kishon

 Eksteraj ligiloj 

 paĝaro pri Ephraim Kishon (en la germana, angla kaj hispana)

Kategorio:Juda literaturo
Kategorio:Hungaraj verkistoj
Kategorio:Israelaj verkistoj
Kategorio:Budapeŝtanoj
Kategorio:Hungardevenaj israelanoj
Kategorio:Hungaraj judoj